Ο **Σερτάτς Σανλί** (Αδριανούπολη, 5 Αυγούστου 1991), είναι Τούρκος επαγγελματίας, διεθνής καλαθοσφαιριστής. Με ύψος 2.13μ. αγωνίζεται ως σέντερ στην Φενέρμπαχτσε.

Επαγγελματική σταδιοδρομία
--------------------------

Έκανε την πρώτη επαγγελματική εμφάνισή του στην 2η Τουρκίας (TB2L) με την Γκεντς Τέλεκομ την περίοδο 2008-09. Το καλοκαίρι του 2010 υπέγραψε συμβόλαιο με τη Γαλατασαράι. Στις 18 Οκτωβρίου 2011, πήγε στην Τόφας Μπούρσα, ως δανεικός για ένα έτος, δηλαδή μέχρι το τέλος της περιόδου 2011-12. Έπαιξε 5 αγώνες πρωταθλήματος για την Τόφας Μπούρσα.

Υπέγραψε με την Αναντολού Εφές το 2018. Είχε 7 πόντους και 2.2 ριμπάουντ στην Ευρωλίγκα, ενώ στην τουρκική λίγκα μέτρησε αντίστοιχα 7.8 πόντους, 4.7 ριμπάουντ ανά παιχνίδι τη σεζόν 2019-20. Στις 14 Ιουλίου 2020, υπέγραψε εκ νέου με την ομάδα. Στις 30 Μαΐου 2021, κατέκτησε την πρώτη Ευρωλίγκα της καριέρας του, αφού η Εφές νίκησε στον τελικό την Μπαρτσελόνα 86-81, με τον ίδιο να έχει 12 πόντους. Συνολικά, στο Final Four που διεξήχθη στην Κολωνία είχε 15.5 πόντους, 5 ριμπάουντ και 2 τάπες μέσο όρο στους αγώνες της τελικής τετράδας. Τη σεζόν 2020-21, μέτρησε στην Ευρωλίγκα σε 34 παιχνίδια 7.8 πόντους, 2.2 ριμπάουντ, 0.5 μπλοκ και 7.3 PIR. Στις 7 Ιουνίου κατέκτησε και το Πρωτάθλημα Τουρκίας, αφού η Εφές νίκησε την Φενέρ στη σειρά των τελικών με 3-0. Στο τούρκικο πρωτάθλημα της σεζόν είχε 8.5 πόντους και 4.1 ριμπάουντ μέσο όρο.

Την 1η Ιουλίου 2021, υπέγραψε με την Μπαρτσελόνα του Πρωταθλήματος Ισπανίας (Liga ACB). Στις 20 Φεβρουαρίου 2022, κατέκτησε το Κύπελο Ισπανίας, αφού η Μπαρτσελόνα κέρδισε στον τελικό την Ρεάλ 64-59, με τον ίδιο να έχει 9 πόντους και 6 ριμπάουντ σε 23:32 λεπτά συμμετοχής. Στην Ευρωλίγκα τη σεζόν 2021-22, είχε 6.5 πόντους, 3.3 ριμπάουντ, 0.4 μπλοκ και 5.4 PIR σε 32 αγώνες. Στις 20 Ιουνίου 2023, κατέκτησε το Πρωτάθλημα Ισπανίας, αφού η Μπαρτσελόνα νίκησε στη σειρά των τελικών την Ρεάλ Μαδρίτης 3-0. Είχε κατά μέσο όρο 7.8 πόντους και 3.9 ριμπάουντ στο Πρωτάθλημα Ισπανίας, ενώ στην Ευρωλίγκα είχε αντίστοιχα 6.2 πόντους, 3.1 ριμπάουντ και 1 ασίστ για τη σεζόν 2022-23.

Στις 13 Ιουλίου 2023, ανακοινώθηκε από την Φενέρμπαχτσε.

Εθνική ομάδα
------------

Ο Σανλί εκπροσώπησε την εθνική ομάδα της Τουρκίας στα Ευρωπαϊκά Πρωταθλήματα του 2017 και του 2022, καθώς και στο Παγκόσμιο Κύπελλο της FIBA του 2019.

Τίτλοι-Διακρίσεις
-----------------

### Συλλογικοί

#### Αναντολού Εφές

* Ευρωλίγκα: (2021)
* 2x Πρωτάθλημα Τουρκίας: (2019, 2021)
* 2x Σούπερ Καπ Τουρκίας: (2018, 2019)

#### Μπαρτσελόνα

* Πρωτάθλημα Ισπανίας: (2023)
* Κύπελλο Ισπανίας: (2022)

Παραπομπές
----------

1. ↑  «Εφές: Ανανέωσε ο Σανλί (photo)». *Eurohoops*. 14 Ιουλίου 2020. Ανακτήθηκε στις 26 Ιουνίου 2023.
2. ↑  «Ήταν δίκαιο, έγινε πράξη: Η πυραυλοκίνητη Εφές πρωταθλήτρια Ευρώπης!». *Eurohoops*. 30 Μαΐου 2021. Ανακτήθηκε στις 30 Μαΐου 2021.
3. ↑  «Πήρε... σκούπα και τον τίτλο η σαρωτική Εφές!». *SDNA*. 7 Ιουνίου 2021. Ανακτήθηκε στις 7 Ιουνίου 2021.
4. ↑  «Μπαρτσελόνα: Πρώτη μεταγραφή ο Σερτάκ Σανλί». *Eurohoops*. 1 Ιουλίου 2021. Ανακτήθηκε στις 26 Ιουνίου 2023.
5. ↑  «Ρεάλ Μαδρίτης - Μπαρτσελόνα 59-64: «Μπλαουγκράνα» κούπα με ανατροπή | Gazzetta». *www.gazzetta.gr*. Ανακτήθηκε στις 20 Φεβρουαρίου 2022.
6. ↑  «Μπαρτσελόνα: "Σκούπα" και Campeones στο "άντρο" της πρωταθλήτριας Ευρώπης! (videos)». *Eurohoops*. 20 Ιουνίου 2023. Ανακτήθηκε στις 20 Ιουνίου 2023.
7. ↑  «Φενέρμπαχτσε: Ανακοινώθηκε ο Σερτάκ Σανλί | Gazzetta». *www.gazzetta.gr*. Ανακτήθηκε στις 13 Ιουλίου 2023.
8. ↑  EuroBasket 2017 profile
9. ↑  2019 FIBA World Cup profile

Εξωτερικοί σύνδεσμοι
--------------------

* Πολυμέσα σχετικά με το θέμα  Sertaç Şanlı στο Wikimedia Commons